  Туспуктэм: vk.com (Айдар Шарафутдинов) Наталия Сильвестрова Сарапул ёрос эмъяськонние кык УЗИ-аппарат но лыдпусо флюорограф вуиз. Тӥрлыкез «Здравоохранение» йӧскалык ӵектос улсын басьтӥзы. Со сярысь ёрослэн тӧроез Айдар Шарафутдинов «ВКонтакте» мерлыко вотэсысь бамаз ивортӥз. Тӥрлыкен матысь дыре ужаны кутскозы. Флюорограф КамАЗ машинае пуктэмын. Соин эмчиослэн кыдёкысь гуртъёсын улӥсьёсты эскерыны луонлыксы кылдоз.  Выль тӥрлык пациентъёслы ӟечгес диагностика лэсьтыны но висёнъёсты дыраз шараяны юрттоз. Тодэ вайытом, 2024-тӥ арын Удмуртиысь эмъяськонниосы йӧскалык ӵектос улсын 500-лэсь трос тӥрлык басьтозы. Тегъёс: Тазалык эмъяськонниос тӥрлык Сарапул Удмуртия  